Na osnovu člana 19. stav (4) i 32a. Zakona o državnoj službi u institucijama Bosne i Hercegovine (Službeni glasnik BiH”, br. 19/02, 35/03, 4/04, 17/04, 26/04, 37/04, 48/05, 2/06, 32/07, 43/09, 8/10, 40/12 i 93/17), Agencija za državnu službu Bosne i Hercegovine, na zahtjev Agencije za školovanje i stručno usavršavanje kadrova Ministarstva sigurnosti Bosne i Hercegovine, raspisuje

**JAVNI OGLAS**

**za popunjavanje radnih mjesta državnih službenika u**

**Agenciji za školovanje i stručno usavršavanje kadrova**

**1/01 Stručni savjetnik – interni kontrolor**

**1/02 Viši stručni saradnik – instruktor za specijalističku obuku**

Odsjek za podršku

**1/01 Stručni savjetnik – interni kontrolor**

**Opis poslova i radnih zadataka****:** Samostalno obavlja poslove interne kontrole u skladu sa Zakonom o Budžetu institucija Bosne i Hercegovine i međunarodnih obaveza, Zakona o finansiranju institucija Bosne i Hercegovine, međunarodnim standardima za internu reviziju i procedurama utvrđenim Pravilnikom o internoj reviziji budžetskih korisnika sa težištem na utvrđivanju zakonske, formalne i bitne ispravnosti postupaka, radnji i dokumentacijske osnove u procesu korištenja budžetskih sredstava; obavlja poslove neposrednog uvida u poslovanje sa težištem na provođenju interne kontrole vjerodostojnosti, svrsishodnosti i zakonitosti finansijskih transakcija budžetskog korisnika, te predlaže mjere i daje preporuke za poboljšavanje istih; obavlja kontrolu ekonomičnosti i efikasnosti upotrebe sredstava i ljudskih resursa; izrađuje godišnji program i plan obavljanja interne kontrole Agencije; izrađuje izvještaje o utvrđenoj reviziji i predlaže mjere za otklanjanje utvrđenih nedostataka u poslovanju; obavlja procjenu i ocjenjuje usklađenosti poslova sa zakonima, podzakonskim aktima i internim aktima i druge poslove iz nadležnosti Agencije koji su u vezi sa internom revizijom.

**Posebni uslovi:** Visoka stručna sprema (VII stepen) ili ekvivalent bolonjskog sistema studiranja vrednovan sa minimalno 240 ECTS bodova; Ekonomski fakultet ili Pravni fakultet ili Fakultet kriminalističkih nauka; najmanje tri godine radnog iskustva u struci; poznavanje engleskog ili njemačkog jezika ili drugog stranog jezika; poznavanje rada na računaru; položen stručni upravni ispit.

**Status:** državni službenik – stručni savjetnik.

**Pripadajuća osnovna neto plata***:* 1.567,55 KM

**Broj izvršilaca:** jedan (1)

**Mjesto rada:** Mostar

SEKTOR ZA OBUKU

Odsjek za specijalističku obuku

**1/02 Viši stručni saradnik – instruktor za specijalističku obuku**

**Opis poslova i radnih zadataka:** Po potrebi obavlja poslove pomoćnika voditelja pojedinih specijalističkih obuka i stručnog usavršavanja koji su projektnog tipa; priprema i izvodi predavanja i vježbe prema rasporedu nastave u predviđenom broju sati utvrđenim nastavnim planom i prema sadržaju utvrđenom nastavnim programom; po potrebi neposredno se angažuje i pomaže drugim predavačima tokom provođenja redovne i posebne obuke; učestvuje u izradi prijedloga nastavnog programa za specijalističke obuke, kao što su: izvođenje nastave gađanja oružjem, izvođenje nastave za antiterorističku i protudiverzantsku obuku, izvođenje obuke dresure službenih pasa i obuke policijskih i drugih službenika za korištenje i upotrebu službenih pasa i njihovu dresuru i drugo, te iste provodi u skladu sa svojom specijalnosti; uz saglasnost nadređenog predlaže usavršavanje i preispitivanje nastavnog plana i programa; uz saglasnost nadređenog predlaže i uvodi inovacije u nastavi primjenom metoda radioničkog tipa i studije slučaja; učestvuje u izradi prijedloga za inovacije u nastavi; po potrebi obavlja i poslove koordinacije sa ustanovama za izvođenje zadane specijalističke obuke; učestvuje u radu nastavničkog vijeća na kojem podnosi izvještaj o prolaznosti na svom nastavnom predmetu nakon svakog mjeseca, te je za svoj rad odgovoran neposrednom rukovodiocu.

**Posebni uslovi:** Visoka stručna sprema (VII stepen) ili ekvivalent bolonjskog sistema studiranja vrednovan sa minimalno 180 ECTS bodova; Fakultet kriminalističkih nauka ili Pravni fakulet ili drugi fakultet društvenog smjera; najmanje dvije godine radnog iskustva u struci; posjedovanje odgovarajućeg certifikata o pohađanju obuke iz oblasti za koju se bira; položen stručni upravni ispit; poznavanje engleskog ili njemačkog ili drugog stranog jezika i rada na računaru.

**Status:** državni službenik – viši stručni saradnik

**Pripadajuća osnovna neto plata:** 1.364,25 KM

**Broj izvršilaca:** jedan (1)

**Mjesto rada:** Mostar

**Napomene za kandidate:**

* Postupak izbora kandidata regulisan je Pravilnikom o postupcima oglašavanja, izbora kandidata, premještaja i postavljenja državnih službenika u slučaju prenosa ili preuzimanja nadležnosti od strane institucija BiH („Službeni glasnik BiH“, br. 27/08, 56/09, 54/10, 70/12 i 12/20) i Pravilnikom o karakteru i sadržaju javnog konkursa, načinu sprovođenja intervjua i obrascima za sprovođenje intervjua („Službeni glasnik BiH“, br. 63/16, 21/17 i 28/21). Više informacija o konkursnim procedurama dostupno je na www.ads.gov.ba, u dijelu „Zapošljavanje/Vrste konkursnih procedura“.
* Pored posebnih uslova navedenih u Javnom oglasu, kandidati moraju ispunjavati i opšte uslove propisane članom 22. [Zakona o državnoj službi](http://www.ads.gov.ba/v2/index.php?option=com_content&view=article&id=117&catid=36&Itemid=88&lang=bs) u institucijama Bosne i Hercegovine.
* Pod radnim iskustvom podrazumijeva se radno iskustvo nakon stečene visoke stručne spreme, odnosno visokog obrazovanja.
* Kandidati ne smiju biti u sukobu interesa, odnosno nespojivosti, iz člana 16. stav (1) [Zakona o državnoj službi](http://www.ads.gov.ba/v2/index.php?option=com_content&view=article&id=117&catid=36&Itemid=88&lang=bs) u institucijama Bosne i Hercegovine.
* Za sprovođenje konkursne procedure po ovom Javnom oglasu formirat će se jedna (1) Komisija za izbor.

***Priprema dokumentacije*:**

**Skreće se pažnja kandidatima** da su potrebnu dokumentaciju na oglas dužni dostaviti u skladu sa [Pravilnikom o karakteru i sadržaju javnog konkursa, načinu sprovođenja intervjua i obrascima za sprovođenje intervjua](https://ads.gov.ba/bs-Latn-BA/articles/97/pravilnik-o-karakteru-i-sadrzaju-javnog-konkursa-nacinu-provo-enja-intervjua-i-obrascima-za-provo-enje-intervjua-integralni-tekst), a posebno da obrate pažnju na izmijenjene i dopunjene odredbe navedenog Pravilnika, te da prilagode dokumentaciju, kako dokaze o radnom iskustvu, tako i preostale dokaze tražene tekstom oglasa.

S tim u vezi, kandidati se upućuju na pojašnjenje - tekst na službenoj internet stranici www.ads.gov.ba, u dijelu [„Zapošljavanje/Napomena za kandidate/Stop greškama u prijavama!“](https://www.ads.gov.ba/bs-Latn-BA/articles/69/stop-greskama-u-prijavama), te posebno odredbe Pravilnika o karakteru i sadržaju javnog konkursa, načinu sprovođenja intervjua i obrascima za sprovođenje intervjua, koje definišu dokumentaciju: prijavni obrazac; univerzitetsku diplomu; važeće uvjerenje o državljanstvu; [uvjerenje o položenom stručnom upravnom odnosno javnom ispitu](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI); dokaz o traženom radnom iskustvu; dokaz o traženom nivou znanja stranog jezika; dokaz o traženom nivou znanja rada na računaru; uvjerenje o nevođenju krivičnog postupka; rok i način dostavljanja prijave.

**Potrebni dokumenti:**

**I Ovjerene kopije:**

* univerzitetske diplome (nostrifikovane/priznate diplome, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine); Kandidati su obavezni dostaviti diplomu prvog ciklusa (ili osnovnog dodiplomskog studija), bez obzira na uslove oglasa, osim za integrisane studije kod kojih je potrebno dostaviti i dokaz da se radi o integrisanom studiju, ako to nije vidljivo iz same osnovne diplome, dodatka diplomi ili rješenja o nostrifikaciji/priznavanju.
* dodatka diplome za kandidate koji su visoko obrazovanje stekli po Bolonjskom sistemu studiranja; iznimno, samo u slučaju da visokoškolska ustanova dodatak diplomi nije uopšte izdavala, niti za jednog diplomca, kandidat je dužan da uz ovjerenu kopiju univerzitetske diplome dostavi uvjerenje visokoškolske ustanove da dodatak diplomi nije uopšte izdat, niti za jednog diplomca;
* uvjerenja o državlјanstvu (ne starije od 6 mjeseci od dana izdavanja od strane nadležnog organa);
* uvjerenja o položenom stručnom upravnom ispitu odnosno javnom ispitu;
* potvrde ili uvjerenja kao dokaza o traženoj vrsti iskustva;
* certifikata o pohađanju obuke iz oblasti za koju se bira (samo za poziciju 1/02);
* dokaza o traženom nivou znanja stranog jezika;
* dokaza o traženom nivou znanja rada na računaru.

**II Svojeručno potpisan:**

* popunjen obrazac Agencije za državnu službu BiH: isti možete preuzeti na web stranici Agencije: [www.ads.gov.ba](http://www.ads.gov.ba) unutar svakog konkursa pojedinačno, u rubrici „dokumenti“. Napominjemo da potpisan i popunjen obrazac ne može služiti kao dokaz bilo kog uslova iz teksta Javnog oglasa, isti samo olakšava rad organu koji vrši izbor i imenovanje, te predstavlja samo informacije o kandidatu, koje je potrebno dokazati traženom dokumentacijom.

Ovjerene kopije dokumenata nemaju ograničen rok važenja, pod uslovom da ni dokumenti čije su kopije ovjerene nemaju naznačen (preciziran) rok važenja.

**Dodatni dokumenti koji se dostavljaju naknadno:**

* Kandidati koji budu pozvani na usmeni dio stručnog ispita (intervju), kao dokaz o ispunjavanju jednog od općih uslova za postavljenje, u skladu sa članom 22. stav 1. tačka g) Zakona o državnoj službi u institucijama Bosne i Hercegovine, obavezni su na isti donijeti uvjerenje o nevođenju krivičnog postupka (ne starije od tri mjeseca). Iznimno, a u slučaju ako kandidat iz objektivnih razloga ne dostavi traženo uvjerenje na intervju, isto treba dostaviti najkasnije do uručenja rješenja o postavlјenju, odnosno preuzimanja dužnosti.
* Izabrani (postavljeni/imenovani) kandidat dužan je instituciji Bosne i Hercegovine dostaviti, u skladu sa članom 22. stav 1. tačka d) Zakona o državnoj službi u institucijama Bosne i Hercegovine, uvjerenje o radnoj sposobnosti (ljekarsko uvjerenje), kao dokaz da je zdravstveno sposoban za vršenje određenih poslova predviđenih ovim položajem.

Kandidati koji nemaju položen stručni (upravni) ispit, prije pristupanja pismenom dijelu stručnog ispita će polagati javni ispit u skladu sa Odlukom. Javni ispit na kome je kandidat zadovoljio važi samo za konkretan javni konkurs, o čemu se ne izdaje uvjerenje, a na kandidata koji bude postavljen na radno mjesto primjenjuje se član 56. Zakona o radu u institucijama Bosne i Hercegovine („Službeni glasnik BiH“, br. 26/04, 7/05, 48/05, 60/10, 32/13 i 93/17) i član 12. Odluke.

Kandidati koji su od momenta podnošenja prijave na javni oglas do dana održavanja javnog ispita položili stručni upravni ispit ili javni ispit, ispit opšteg znanja, odnosno ispit koji odgovara pobrojanim ispitima, tj. koji nisu u obavezi polagati javni ispit u skladu sa odredbama člana 13. Odluke, dužni su obavijestiti Agenciju o istom najkasnije do zakazanog termina održavanja javnog ispita, a dokaz o navedenom trebaju neposredno dostaviti Agenciji (ne slati putem pošte), isključivo do početka termina pismenog dijela stručnog ispita. U slučaju da se kandidat ne odazove pozivu na javni ispit, a ne priloži traženi dokaz do pismenog dijela stručnog ispita smatrat će se da je odustao od svoje prijave na navedeni Javni oglas.

Sva tražena dokumenta treba **dostaviti najkasnije do** **03.03.2023. godine**, putem poštanske službe preporučenom pošiljkom na adresu:

**Agencija za školovanje i stručno usavršavanje kadrova**

**“Javni oglas za popunjavanje radnih mjesta državnih službenika u Agenciji za školovanje i stručno usavršavanje kadrova“**

**Rodoč bb, 88000 Mostar.**

Ispunjavanje uslova utvrđenih ovim oglasom računa se danom predaje prijave.

Nepotpune, neblagovremene i neuredne prijave, prijave kandidata koji ne ispunjavaju uslove ovog oglasa, kao i kopije tražene dokumentacije koje nisu ovjerene, neće se uzimati u razmatranje.